

LATVIJAS REPUBLIKA

IZGLĪTĪBAS UN ZINĀTNES MINISTRIJA

**PROFESIONĀLĀS IZGLĪTĪBAS KOMPETENCES CENTRS**

**KULDĪGAS TEHNOLOĢIJU UN TŪRISMA TEHNIKUMS**

Reģ. Nr.90000035711, Liepājas iela 31, Kuldīga, Kuldīgas nov. LV-3301, tālr. 63322570,

tālr./fakss 63324082, e-pasts kuldigasttt@pcabc.lv, [www.kuldigastehnikums.lv](http://www.kuldigastehnikums.lv)

APSTIPRINĀTS

ar PIKC Kuldīgas Tehnoloģiju un tūrisma tehnikuma

direktores 18.01.2021.,rīk Nr. 1-8/15

**PIKC Kuldīgas Tehnoloģiju un tūrisma tehnikuma**

**Stipendiju piešķiršanas nolikums**

Izdots saskaņā ar

Ministru kabineta 2004.gada 24.augusta

Nr.740 “Noteikumi par stipendijām” 27. punktu

**I. Vispārīgie jautājumi**

1. Nolikums nosaka paaugstinātas stipendijas piešķiršanas apmēru un kritērijus atbilstoši mācību rezultātiem un aktivitātei izglītības iestādes sabiedriskajā dzīvē izglītojamiem, kuri klātienē apgūst profesionālās pamatizglītības, arodizglītības un profesionālās vidējās izglītības programmas (izglītības programmas īstenošanas ilgums ir vismaz viens gads).

2. Paaugstinātas stipendijas izmaksas tiesiskais pamats ir Izglītības likums, Ministru kabineta 2004.gada 24.augusta noteikumi Nr.740\* “Noteikumi par stipendijām” (turpmāk – noteikumi) un šis nolikums.

**II. Paaugstinātas stipendijas piešķiršanas kritēriji un apmērs**

3. Izglītojamajam piešķir paaugstinātu stipendiju atbilstoši noteikumu 23.punktā noteiktajam, ņemot vērā noteikumu 22.punktā noteikto minimālās ikmēneša stipendijas apmēru un stipendiju fondā pieejamos finanšu līdzekļus paaugstinātās stipendijas piešķiršanai, ievērojot šādus kritērijus:

3.1. sekmīga I kursa **izglītojamā**, **kas uzsācis mācības** **no 2020.gada 1.septembra**, mēneša vidējais, semestra vai galīgais *(mācību priekšmeta ietvaros ņem vērā vienu no minētajiem vērtējumiem)* sekmju vērtējums vispārējās vidējās izglītības mācību priekšmeta kursā **(jebkurā pamatkursā, padziļinātajā, specializētajā kursā)** ir **vismaz 4 balles (gandrīz viduvēji)** un profesionālo kompetenču modulī vai profesionālā mācību priekšmetā, mūžizglītības kompetenču modulī (Ministru kabineta 2020.gada 2.jūnija noteikumu Nr.332 “Noteikumi par valsts profesionālās vidējās izglītības standartu un valsts arodizglītības standartu” (turpmāk – MK noteikumi Nr.332) 1.pielikuma 4. un 5.tabula), proti, jebkurā moduļa vai mācību priekšmetā mēneša vidējais vai semestra, vai galīgais *(moduļa vai mācību priekšmeta ietvaros ņem vērā vienu no minētajiem vērtējumiem)* vērtējums ir **vismaz 5 balles (viduvēji)**,

3.2. sekmīga II, III un IV kursa **izglītojamā, kas uzsācis mācības līdz 2020.gada 31.augustam**, **jebkurā** mācību priekšmetā, modulī, praktiskajās mācībās, vai kvalifikācijas praksē mēneša vidējais, semestra vai galīgais *(moduļa vai mācību priekšmeta ietvaros ņem vērā vienu no minētajiem vērtējumiem)* sekmju vērtējums ir **vismaz 4 balles (gandrīz viduvēji).**

|  |  |
| --- | --- |
| Vidējais vērtējums ballēs | Paaugstinātās stipendijas apmērs |
| 4,0 līdz 4,9  | līdz 25 *euro* |
| 5,0 līdz 5,9 | līdz 40 *euro* |
| 6,0 līdz 6,9  | līdz 60 *euro* |
| 7,0 līdz 7,9  | līdz 80 *euro* |
| 8,0 līdz 8,9  |  līdz 115 *euro*  |
| 9,0 līdz 10,0  |  līdz 150 *euro*  |

\* Paaugstinātās stipendijas apmēru atbilstoši vidējam vērtējumam var noteikt atšķirīgu, piemēram, atšķirīgu paaugstinātās stipendijas apmēru var noteikt vērtējumam 6,0 un 6,5 balles. Izglītības iestāde stipendiju piešķiršanas nolikumā nosaka paaugstinātas stipendijas apmēra sadalījumu atbilstoši izglītojamo vidējiem vērtējumiem.

3.3. izglītojamo aktivitāte izglītības iestādes sabiedriskajā dzīvē

|  |  |
| --- | --- |
|  Aktivitātes nosaukums un rezultāts | Izglītojamo aktivitāte |
| izglītības **iestādē** | iestādes atbalstītajā pasākumā **reģionā** | iestādes atbalstītajā pasākumā **valstī vai ārpus valsts robežām** |
| Dalība konkursā, izglītības iestādes īstenotajā kultūrizglītības pasākumā, sporta sacensībās, citā sabiedriskā aktivitātē | Dalība mācību priekšmetu olimpiādē, profesionālajā konkursā, izglītības iestādes īstenotajā kultūrizglītības pasākumā, sporta sacensībās, citā sabiedriskā aktivitātē | Dalība mācību priekšmetu olimpiādē, profesionālajā konkursā, kultūrizglītības pasākumā, sporta sacensībās, citā sabiedriskā aktivitātē |
| Piedalīšanās  | līdz 7 *euro* | līdz 10 *euro* | līdz 20 *euro* |
| Atzinības raksts | līdz 10 *euro* | līdz 15 *euro* | līdz 25 *euro* |
| Iegūta 3.vieta | līdz 12 *euro* | līdz 17 *euro* | līdz 30 *euro* |
| Iegūta 2.vieta | līdz 13 *euro* | līdz 20 *euro* | līdz 40 *euro* |
| Iegūta 1.vieta | līdz 15 *euro* | līdz 25 *euro* | līdz 50 *euro* |

4. Kopējais paaugstinātās stipendijas apmērs, piešķirot stipendiju, piemērojot šī nolikuma 3.1. vai 3.2. un 3.3.apakšpunktā noteiktos nosacījumus, nepārsniedz noteikumu 25.punktā minēto apmēru, proti, 150 *euro*.

4.1. Lemjot par paaugstinātas stipendijas piešķiršanu, ņem vērā šādus nosacījumus:

4.1.1. sekmīgs I kursa **izglītojamais, kas uzsācis mācības** **no 2020.gada 1.septembra**, atbilstoši MK noteikumu Nr.332 20.punktā un 2.pielikumā noteiktajam, ir izglītojamais, kas vispārējās vidējās izglītības mācību priekšmetu kursā (jebkurā pamatkursā, padziļinātajā, specializētajā kursā) ir ieguvis mēneša vidējo, semestra vai galīgo *(mācību priekšmeta ietvaros ņem vērā vienu no minētajiem vērtējumiem)* vērtējumu, kas **nav zemāks par 4 ballēm (gandrīz viduvēji)**, un, kas atbilstoši valsts profesionālās vidējās izglītības un arodizglītības standartā noteiktajam, profesionālo kompetenču modulī vai profesionālā mācību priekšmetā, mūžizglītības kompetenču modulī (MK noteikumu Nr. 332 1.pielikuma 4. un 5.tabula), proti, jebkurā modulī vai mācību priekšmetā, ir saņēmis mēneša vidējo, semestra vai galīgo *(moduļa vai mācību priekšmeta ietvaros ņem vērā vienu no minētajiem vērtējumiem)* vērtējumu, kas **nav zemāks par 5 ballēm (viduvēji)**;

4.1.2. sekmīgs II, III, IV kursa **izglītojamais, kas uzsācis mācības līdz 2020.gada 31.augustam**, atbilstoši MK noteikumu Nr.332 26.punktā un Ministru kabineta 2000.gada 27.jūnija noteikumu Nr.211 „Noteikumi par valsts profesionālās vidējās izglītības standartu un valsts arodizglītības standartu” 4. un 5.pielikumā noteiktajam, ir izglītojamais, kas jebkurā mācību priekšmetā, modulī, praksē vai kvalifikācijas praksē ir saņēmis mēneša vidējo, semestra vai galīgo *(moduļa vai mācību priekšmeta ietvaros ņem vērā vienu no minētajiem vērtējumiem)* vērtējumu, kas **nav zemāks par 4 ballēm (gandrīz viduvēji) vai “ieskaitīts”**.

4.1.3. Saskaņā ar noteikumu 22.3., 22.4. un 22.1 punktu, izglītojamais nav neattaisnoti kavējis nevienu mācību stundu un viņam nav izteikts neviens izglītības iestādes vadītāja rakstisks brīdinājums vai rājiens.

5. Paaugstinātās stipendijas apmērs, ko izglītojamajam nosaka saskaņā ar šī nolikuma 3.punktu, viena mācību gada dažādos mēnešos var būt atšķirīgs, ņemot vērā izglītojamo skaitu, kuri pretendē uz paaugstināto stipendiju attiecīgajā mēnesī.

6. Šī nolikuma 3.1. un 3.2.apakšpunktā minētos sekmju rezultātus aprēķina, ņemot vērā vispārējās vidējās izglītības mācību priekšmetu kursā un mācību priekšmetos, modulī, praksē vai kvalifikācijas praksē iepriekšējā mēnesī, semestrī vai galīgajā *(moduļa vai mācību priekšmeta ietvaros ņem vērā vienu no minētajiem vērtējumiem)* vērtējumā uzrādītos mācību sasniegumus – mēneša vidējo, semestra vai galīgo *(moduļa vai mācību priekšmeta ietvaros ņem vērā vienu no minētajiem vērtējumiem)* sekmju vērtējumu atbilstoši sekmju pārskatiem.

7. Ja izglītojamais ir atbrīvots no sporta nodarbībām un ir iesniedzis attaisnojošu dokumentu (ārsta izziņu), atbrīvojums sportā neietekmē izglītojamā mēneša vidējo vērtējumu.

8. Ja izglītojamais tiek atskaitīts no izglītojamo skaita līdz direktora rīkojumam par stipendiju piešķiršanu, tad viņam stipendiju konkrētajā mēnesī neizmaksā.

**III. Stipendiju piešķiršanas komisija**

9. Katra mācību gada sākumā direktors ar rīkojumu nosaka izglītības iestādes stipendiju piešķiršanas komisiju (turpmāk – komisija) šādā sastāvā:

9.1. direktores vietniece mācību darbā – komisijas priekšsēdētājs;

9.2. direktores vietniece audzināšanas darbā – komisijas priekšsēdētāja vietnieks;

9.3. ne mazāk kā divi pedagoģiskā personāla pārstāvji;

9.4. ne mazāk kā divi izglītojamo pašpārvaldes deleģēti pārstāvji (bez balsstiesībām);

9.5. metodiķe – komisijas sekretārs (bez balsstiesībām).

10. Komisijas sēde var notikt, ja tajā piedalās vairāk nekā puse komisijas locekļu.

11. Komisijas sēdes komisijas priekšsēdētājs sasauc vienu reizi mēnesī un tās tiek protokolētas.

**IV. Noslēguma jautājumi**

12. Atzīt par spēku zaudējušu izglītības iestādes 2019.gada 30.augusta iekšējos noteikumus Nr.1-8/115 „ PIKC Kuldīgas Tehnoloģiju un tūrisma tehnikuma

stipendiju piešķiršanas kārtība ”.

13. Šī nolikuma II nodaļas noteiktos nosacījumus un kritērijus paaugstinātas stipendijas piešķiršanai piemēro, sākot ar 2021.gada februāri par izglītojamo 2021.gada janvāra mēneša mācību rezultātiem. 2021.gada janvārī stipendijas izmaksā pēc 2020./2021.mācību gada 1.pusgada mācību rezultātiem.

\* Kuldīgas Tehnoloģiju un tūrisma tehnikuma stipendiju piešķiršanas kārtības skaidrojums :

* Stipendiju piešķiršanā ievēro šādos normatīvajos aktos noteikto regulējumu:
* Ministru kabineta 2004.gada 24.augusta noteikumi Nr.740 “Noteikumi par stipendijām”
* Ministru kabineta 2019.gada 2.septembra noteikumi Nr.416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem”
* Ministru kabineta 2020.gada 2.jūnija noteikumi Nr.332 “Noteikumi par valsts profesionālās vidējās izglītības standartu un valsts arodizglītības standartu” ( izglītojamajiem, kuri mācības uzsākuši no 2020.gada 1.septembra)
* Ministru kabineta 2000.gada 27.jūnija noteikumi Nr.211 “Noteikumi par valsts profesionālās vidējās izglītības standartu un valsts arodizglītības standartu” ( izglītojamajiem, kuri mācības uzsākuši līdz 2020.gada 1.septembrim)
* Izglītojamam no izglītības iestādes stipendiju fonda var piešķirt minimālo, paaugstināto vai vienreizējo stipendiju.
* Ikmēneša stipendijas apmēru nosaka katru mēnesi, atbilstoši iepriekšējā mēnesī uzrādītajiem mācību rezultātiem un aktivitātei profesionālās izglītības iestādes sabiedriskajā dzīvē
* Minimālā stipendija ir 15,00 EUR.

Minimālās stipendijas piešķiršanas kritēriji:

1) uzsākot vai atsākot mācības izglītības iestādē, līdz brīdim, kad izglītības iestāde izglītojamam nosaka citu ikmēneša stipendijas apmēru;

2) ja izglītojamajam:

a) kas uzsācis mācības līdz 2020.gada 31.augustam, ir ne vairāk kā viens vērtējums zemāks par 4 ballēm vai “neieskaitīts” vai “nav vērtējuma”;

b) kas uzsācis mācības no 2020.gada 1.septembra:

- ne vairāk kā viens vērtējums vispārējās vidējās izglītības mācību priekšmetā ir zemāks par 4 ballēm vai „nav vērtējuma”,

vai jebkura profesionālo kompetenču moduļa vai profesionālā mācību priekšmeta vērtējums ir zemāks par 5 ballēm vai „nav vērtējuma”;

3) ja izglītojamais nav neattaisnoti kavējis vairāk par astoņām stundām mēnesī;

4) ja izglītojamam par iekšējās kārtības noteikumu pārkāpumiem attiecīgajā mēnesī ir izteikts ne vairāk kā viens izglītības iestādes vadītāja rakstisks brīdinājums vai rājiens.

* Minimālo stipendiju nepiešķir:

2) ja izglītojamajam:

a) kas uzsācis mācības līdz 2020.gada 31.augustam, ir vairāk kā viens vērtējums zemāks par 4 ballēm vai “neieskaitīts” vai “nav vērtējuma”;

b) kas uzsācis mācības no 2020.gada 1.septembra:

- vairāk kā viens vērtējums vispārējās vidējās izglītības mācību priekšmetā ir zemāks par 4 ballēm vai „nav vērtējuma”,

- vai jebkura profesionālo kompetenču moduļa, profesionālā mācību priekšmeta vai mūžizglītības kompetenču moduļavērtējums ir zemāks par 5 ballēm vai „nav vērtējuma”;

3) ja izglītojamais ir neattaisnoti kavējis vairāk par astoņām stundām mēnesī;

4) ja izglītojamam par iekšējās kārtības noteikumu pārkāpumiem attiecīgajā mēnesī ir izteikts vairāk kā viens izglītības iestādes vadītāja rakstisks brīdinājums vai rājiens.

* Mācību priekšmetu un moduļu galīgo vērtējumu stipendiju piešķiršanai piemēro ik mēnesi viena mācību gada ietvaros.
* Paaugstināta ikmēneša stipendija nepārsniedz 150,00 EUR. Paaugstinātu ikmēneša stipendiju pirmā kursa izglītojamie, vēlāk ieskaitītie izglītojamie un mācības atsākušie izglītojamie var saņemt, sākot no otrā mācību mēneša.
* Paaugstinātu stipendiju piešķir, ja:

1) izglītojamais:

a) kas uzsācis mācības līdz 2020.gada 31.augustam, jebkurā vērtējumā ir saņēmis vismaz 4 balles vai “ieskaitīts” un viņam nav mēnesī izteikts izglītības iestādes vadītāja rakstisks brīdinājums vai rājiens par iekšējās kārtības noteikumu pārkāpumu;

b) kas uzsācis mācības no 2020.gada 1.septembra, jebkurā

- vispārējās vidējās izglītības mācību priekšmeta kursā ir saņēmis vērtējumu vismaz 4 balles ,

- vai jebkurā profesionālo kompetenču moduļa, profesionālā mācību priekšmeta vai mūžizglītības kompetenču moduļavērtējumā saņēmis vērtējumu vismaz 5 un viņam nav izteikts izglītības iestādes vadītāja rakstisks brīdinājums vai rājiens par iekšējās kārtības noteikumu pārkāpumu;

2) izglītojamais ir aktīvs izglītības iestādes sabiedriskajā dzīvē, tai skaitā piedalās mācību priekšmetu olimpiādēs, profesionālajos konkursos, sporta sacensībās un citos pasākumos.

* Paaugstinātās stipendijas apmērs, viena mācību gada dažādos mēnešos var būt atšķirīgs.
* Ja izglītojamais slimības vai citu attaisnojošu iemeslu dēļ profesionālās izglītības iestādē vai praksē nav apmeklējis vairāk par 50 % mācību stundu mēnesī, stipendiju piešķir atbilstoši pēdējā teorijas apguves mēneša mācību rezultātiem.
* Prakses laikā izglītojamam stipendiju piešķir atbilstoši pēdējā teorijas apguves mēneša vai semestra vidējiem mācību rezultātiem.
* Vasaras brīvlaikā izglītojamam stipendiju piešķir atbilstoši mācību gada otrā semestra vidējiem mācību rezultātiem.
* Turpinot mācības, mācību gada pirmajā mēnesī izglītojamam stipendiju piešķir atbilstoši iepriekšējā mācību gada otrā semestra un, ja mācību priekšmets, modulis vai prakse ir noslēgusies, galīgā vērtējuma vidējiem mācību rezultātiem.
* Sekmju rezultātus aprēķina, ņemot vērā iepriekšējā mēneša vidējo, semestra vai galīgosekmju vērtējumu, atbilstoši sekmju pārskatiem.
* Profesionālās izglītības iestāde stipendijai paredzēto summu ieskaita stipendijas saņēmēja norēķinu kontā vai norēķinu kartes kontā:

1) mācību gada pirmajā mēnesī un turpmāk reizi mēnesī līdz 20.datumam;

2) reizi mēnesī prakses laikā;

3) ne vēlāk kā dienu pirms vasaras brīvlaika sākuma.

* Ja izglītojamais tiek atskaitīts no izglītojamo skaita līdz direktora rīkojumam par stipendiju piešķiršanu, tad viņam stipendiju konkrētajā mēnesī neizmaksā.